CELEX: 32016D0971
Language: et
Date: 2016-06-17 00:00:00
Title: Nõukogu otsus (EL) 2016/971, 17. juuni 2016, Euroopa Liidu nimel infotehnoloogiatoodetega kauplemise laiendamist käsitleva deklaratsiooni vormis lepingu sõlmimise kohta

18.6.2016   
            
            
               ET
            
            
               Euroopa Liidu Teataja
            
            
               L 161/2
            
         NÕUKOGU OTSUS (EL) 2016/971,
   17. juuni 2016,
   Euroopa Liidu nimel infotehnoloogiatoodetega kauplemise laiendamist käsitleva deklaratsiooni vormis lepingu sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punkti a alapunktiga v,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Infotehnoloogiatoodetega kauplemist käsitlev ministrite deklaratsioon, millele osutatakse tavaliselt kui üldisele infotehnoloogia lepingule („ITA“), võeti vastu 13. detsembril 1996 Singapuris. ITA lisa punktis 3 on sätestatud, et lepinguosalised kohtuvad korrapäraselt Maailma Kaubandusorganisatsiooni (WTO) kaubavahetuse nõukogu egiidi all, et vaadata läbi hõlmatud tootevalik, eesmärgiga leppida konsensuse alusel kokku, kas tehnoloogia arengut, kogemusi tariifsete soodustuste kohaldamisel või muudatusi harmoneeritud süsteemi nomenklatuuris arvestades on kohane nimetatud lisa manuseid muuta.
            
         
               (2)
            
            
               8. juulil 2009 volitas nõukogu komisjoni alustama läbirääkimisi ITA läbivaatamiseks eesmärgiga laiendada oma tootevalikut, et võtta arvesse tehnoloogia arengut ja koondumist.
            
         
               (3)
            
            
               Komisjon on pidanud läbirääkimisi ITA laiendamise üle, konsulteerides aluslepingu artikli 207 lõike 3 alusel loodud erikomiteega.
            
         
               (4)
            
            
               28. juulil 2015 esitasid läbirääkimistest osavõtjad deklaratsiooni infotehnoloogiatoodetega kauplemise laiendamise kohta („ITA laiendamise deklaratsioon“), mis kajastab läbirääkimiste tulemusi.
            
         
               (5)
            
            
               15.–18. detsembril 2015 Nairobis toimunud WTO 10. ministrite konverentsi ajal esitasid läbirääkimistest osavõtjad 16. detsembri 2015. aasta ministrite deklaratsiooni infotehnoloogiatoodetega kauplemise laiendamise kohta (WT/MIN 15/25) (edaspidi „ministrite deklaratsioon“), milles toetatakse deklaratsiooni ITA laiendamise kohta ja avatakse see heakskiitmiseks kooskõlas selle punktiga 9. Ministrite deklaratsioonis on märgitud ka, et läbirääkimistest osavõtjad on kiitnud heaks loendid, mille igaüks neist esitas ITA laiendamist käsitleva deklaratsiooni punkti 5 kohaselt ja mis sisalduvad WTO dokumendis G/MA/W/117.
            
         
               (6)
            
            
               ITA laiendamist käsitleva deklaratsiooni vormis leping tuleb liidu nimel heaks kiita koos liidu loendi ja muude läbirääkimistest osavõtjate esitatud loenditega, mis sisalduvad WTO dokumendis G/MA/W/117.
            
         
               (7)
            
            
               Liit peaks kooskõlas ITA laiendamist käsitleva deklaratsiooniga esitama WTO-le oma üldise tolli- ja kaubanduskokkuleppe (GATT 1994) loendi vajalikud muudatused, nagu on sätestatud liidu loendis CLXXIII (G/MA/TAR/RS/357/corr.1),
            
         ON VASTU VÕTNUD KÄESOLEVA OTSUSE:
   Artikkel 1
   ITA laiendamise deklaratsioon ja selle punkti 5 kohaselt esitatud loendid on käesolevaga Euroopa Liidu nimel heaks kiidetud.
   ITA laiendamise deklaratsiooni tekst ja selle manused on lisatud käesolevale otsusele.
   Artikkel 2
   Komisjoni volitatakse käesolevaga esitama Maailma Kaubandusorganisatsioonile ELi GATT 1994 loendi vajalikud muudatused, nagu on sätestatud liidu loendis CLXXIII (G/MA/TAR/RS/357/corr.1).
   Artikkel 3
   Nõukogu eesistuja nimetab isiku(d), kes on volitatud liidu nimel hoiule andma ITA laiendamise deklaratsiooni punktis 9 sätestatud heakskiitmiskirja (2).
   Artikkel 4
   ITA laiendamise deklaratsiooni ei tõlgendata viisil, mis võimaldaks sellest tulenevatele õigustele või kohustustele otseselt tugineda liidu või liikmesriikide kohtutes.
   Artikkel 5
   Käesolev otsus jõustub selle vastuvõtmise päeval.
   
      Luxembourg, 17. juuni 2016
      
         
            Nõukogu nimel
         
         
            eesistuja
         
         J. R. V. A. DIJSSELBLOEM
      
   
   
      (1)  8. juuni 2016. aasta nõusolek (Euroopa Liidu Teatajas seni avaldamata).
   
      (2)  Nõukogu peasekretariaat avaldab deklaratsiooni jõustumise kuupäeva Euroopa Liidu Teatajas.